MUNICIPIUL  CRAIOVA

CONSILIUL LOCAL AL MUNICIPIULUI CRAIOVA

 HOTĂRÂREA NR. 412
  Consiliul Local al Municipiului Craiova, întrunit în şedinţa ordinară din data de 28.10.2010; 

Având în vedere raportul nr.137893/2010 întocmit de Direcţia Economico – Financiară prin care se propune cedarea obiectului contractului de concesiune nr.92/1996, încheiat între Consiliul Local al Municipiului Craiova şi S.C. MARICA IMPEX S.R.L., către S.C. NYKY-MAR S.R.L. şi rapoartele comisiilor de specialitate ale Consiliului Local al Municipiului Craiova nr.198, 199, 211, 215 şi 216/2010;   

În temeiul art.36, alin.2,  lit.c coroborat cu alin.5, lit.b, art.123, art.45, alin.3 şi art.61, alin.2 din Legea nr.215/2001, republicată, privind administraţia publică locală;

                                                            HOTĂRĂŞTE:

Art.1. Se aprobă cedarea obiectului contractului de concesiune nr.92/1996, încheiat între Consiliul Local al Municipiului Craiova şi S.C. MARICA IMPEX S.R.L, către S.C. NYKY-MAR S.R.L., referitor la terenul în cotă indiviză în suprafaţă de 5,96 mp, aferent spaţiului comercial nr.2, situat în cart.Craioviţa Nouă, bl.317 a,b.    

Art.2. Redevenţa aferentă terenului care face obiectul contractului de concesiune nr. 92/1996 va fi renegociată, având ca preţ de pornire nivelul taxei stabilit prin Hotărârea Consiliului Local al Municipiului Craiova nr.449/2009, referitoare la aprobarea impozitelor şi taxelor locale pentru anul 2010.

Începând cu anul 2011, redevenţa renegociată se va actualiza anual, în funcţie de indicele preţurilor de consum comunicat de Institutul Naţional de Statistică. 

Art.3. Se împuterniceşte Primarul Municipiului Craiova să semneze actul adiţional de modificare a contractualui de concesiune nr.92/1996.

Art.4. Pe data prezentei hotărâri, se modifică în mod corespunzător Hotărârea Consiliului Local al Municipiului Craiova nr.93/1995.

Art.5. Primarul Municipiului Craiova, prin aparatul de specialitate: Serviciul Administraţie Publică Locală, Direcţia Economico–Financiară, S.C. MARICA IMPEX S.R.L şi S.C. NYKY-MAR S.R.L. vor aduce la îndeplinire prevederile prezentei hotărâri.

